Monika Larini
Monika Larini (sünninimega Monika Läänesaar; sündinud 30. juulil 1972) on eesti kultuurikorraldaja ja teatriteadlane. Ta on alates 2012. aastast Eesti Etendusasutuste Liidu tegevjuht. Varem on ta aastaid juhtinud Eesti Näitemänguagentuuri, millest ta arendas aastaks 2008 välja laiapõhjalisema valdkondliku infokeskuse Eesti Teatri Agentuuri, ja olnud Eesti Instituudi direktor.